Aš nužudžiau Rasputiną

Aš nužudžiau Rasputiną () – 1967 m. sukurta biografinė drama apie įtakingo ir kontroversiško rusų dvasininko įtakingo valstybės veikėjo Grigorijaus Rasputino nužudymą. Filmas paremtas vieno iš nusikaltimo organizatorių bei vykdytojų Felikso Jusupovo atsiminimų knyga.A.H. Weiler, The Flight Plan of 'Peter Pan' ], New York Times. pp. 11.1966-11-27. Nuoroda tikrinta 2011-07-30. Pats Jusupovas vertino filmo scenarijų ir davė jam pritarimą, o filmo įžangoje kartu su žmona yra rodomas kaip istorijos pasakotojas.

Juosta rodyta Kanų kino festivalyje.'Cannes Festival opens', New York Times. pp. 36. 1967-04-28

 Siužetas 

Kunigaikštis Jususpovas grįžta į Sankt Peterburgą, kur pirmą kartą iš arti susitinka paslaptingą dvasininką Grigorijų Rasputiną, garsėjantį gebjimu gydyti žmones. Rasputinas jam pasirodo nemalonus žmogus, tačiau pažintis trunka trumpai, nes Jussupovas vėl išvyksta į užsienį.

Grįžęs po keleto metų, jis mato, kad Rasputinas įgauna vis daugiau valdžios bei įtakos, ypač tarp caro namiškių. Jo paties artimieji irgi žavisi dvasininku, tačiau yra ir tų, kuriems Rasputino veiksmai kelia nerimą. Dvasininkas dabar sprendžia ministrų paskyrimus bei kitus svarbius valstybės reikalus, tokiu būdu įgydamas nemažai priešų. Jis rodo palankumą Jusupovui, pastarasis tarsi sutinka su tokiu vaidmeniu, tačiau jo paties draugai bei aplinka mano, kad Rasputinas veda šalį į pražūtį. Vyksa karas ir sklando gandai, jog dvasininkas iš tiesų yra vokiečių agentas, specialiai kenkiantis valstybei. Jusupovas ir keli kiti karininkai, užsitikrinę Dūmos nario Vladimiro Puriškevičiaus paramą, nusprendžia nužudyti Rasputiną. Tam Jusupovas pakviečia jį į savo namus, kur pavaišina užnuodytu vynu bei pyragaičiais.

 Pagrindiniai aktoriai 
 Aktorius – vaidmuo
 Gert Fröbe  – Grigorijus Rasputinas
 Peter McEnery – Feliksas Jusupovas
 Geraldine Chaplin – Monia Golovin
 Ira Von Furstenberg – Irina Jususpova
 Katia Tchenko
 Robert Hossein 

 Šaltiniai 

Kategorija:1967 filmai
Kategorija:Prancūzijos filmai
Kategorija:Italijos filmai
Kategorija:Dramos
Kategorija:Biografiniai filmai